EkBass/fiwiki-20250220-pages-articles huggingface dataset:
Egon Bahr

Egon Karlheinz Bahr (18. maaliskuuta 1922 Treffurt, Saksa – 20. elokuuta 2015http://www.spiegel.de/politik/deutschland/egon-bahr-ist- tot-a-1048962.html) oli saksalainen sosiaalidemokraattisen puolueen poliitikko. Bahr syntyi Thüringenin Treffurtissa. Taisteltuaan vuosina 1942–1944 toisessa maailmansodassa hän aloitti uransa journalistina. Hän istui Liittopäivien jäsenenä vuosina 1972–1990. Hän toimi vuosina 1972–1974 erikoissuhteiden ja vuosina 1974–1976 taloudellisen yhteistyön ministerinä. Hänelle myönnettiin Bundesverdienstkreuz (1973) ja Willy-Brandt -palkinto (2007). Egon Bahr kannatti liennytystä idänsuhteissa kylmän sodan aikana. == Aiheesta muualla == ==Lähteet== Luokka:Saksan ministerit Luokka:Saksalaiset sosiaalidemokraattiset poliitikot Luokka:Vuonna 1922 syntyneet Luokka:Vuonna 2015 kuolleet
Hohtosinikka

Hohtosinikka (Sialia sialis) on rastaiden (Turdidae) heimoon kuuluva keskikokoinen lintu. ==Koko ja ulkonäkö== Aikuisilla on vaalea vatsa. Aikuiset koiraat ovat päältä kirkkaan sinisiä, punaruskea kurkku ja rinta. Naarailla on himmeän siniset siivet ja pyrstö, ruskeahko kurkku ja rinta sekä harmaa laki ja selkä. Hohtosinikka on 18–20 cm pitkä ja siipiväli on 30–33 cm. ==Levinneisyys ja elinympäristö== Hohtosinikan pesimisalue on Pohjois- Amerikassa Kalliovuorilta itään, eteläisestä Kanadasta Nicaraguaan. Linnun tapaa varmimmin avoimella metsä- ja viljelysmailla sekä puutarhoissa. ==Pesintä== Pesintä ajoittuu huhtikuun lopulta heinäkuulle. Lintu pesii mielellään ihmisten laittammiin pönttöihin, jotka ovat 1,5–5,5 metrin korkeudella maasta sijaiten avoimella alueella yli 50 metrin päässä pensaikoista tai metsiköistä. Linnut ovat herkkiä reviireistään, joten pöntöt tulisi olla noin sadan metrin etäisyydellä toisistaan. ==Ravinto == Hohtosinikka syö enimmäkseen hyönteisiä ja marjoja. ==Lähteet== * * ===Viitteet=== Luokka: Rastaat
Priinia

Priinia (Prinia gracilis) on pienikokoinen herttujen heimoon kuuluva varpuslintu. == Koko ja ulkonäkö == Linnun pituus on noin 10 cm, josta pyrstöä 4,5 cm. Se painaa 6–7 g. Höyhenpuku on vatsapuolelta kellanvalkoinen ja selkäpuolelta ruskea, tummaviiruinen. Pyrstö on pitkä ja siinä on selvästi erottuva mustavalkoinen raidoitus, joka puuttuu eräiltä alalajeilta. Se pitää pyrstöään usein pystyssä. Sukupuolet ovat samanvärisiä.Cramp, Stanley (toim.) 1992: The Birds of the Western Palearctic. Vol. VI Warblers. - Oxford University Press. Hong Kong. == Esiintyminen == Priinialla on 9 tarkoin kuvattua alalajia ja niiden lisäksi 3 epäselvää alalajia. Priiniat elävät paikoin Etelä-Turkissa, Koillis-Afrikassa ja Lähi-idässä, ja yhtenäinen esiintymisalue ulottuu Persianlahden pohjukasta Intian itäosiin. Se on paikkalintu. Lajin esiintymisalueen laajuus on 1–10 miljoonaa neliökilometriä ja sen kanta on elinvoimainen. == Elinympäristö == Priiniat asuvat sekä alavilla mailla että vuoristossa. Ne viihtyvät monenlaisilla pensaikko- ja avomailla, missä on tiheä ja korkea ruohokasvillisuus. Paikoin ne kilpailevat samoista elinpaikoista heinäkertun kanssa. == Lisääntyminen == pienoiskuva|Prinia gracilis palaestinae Pesä on lähellä maanpintaa kasvillisuuden varassa tai pensaassa. Se on katettu, ovaalinmuotoinen löyhä rakennelma, joka on rakennettu ruohoista, juurista ja kuiduista ja vuorattu untuvilla. Kulkuaukko osoittaa vinosti ylöspäin. Naaras munii yleensä neljä tai viisi munaa, joita molemmat puolisot hautovat yhteensä 11–13 päivää. Muna painaa 0,97 g. Molemmat emot ruokkivat poikasia, jotka lähtevät pesästä 12–13 päivän ikäisinä. Koiras ruokkii poikasia vielä noin 10 päivää ja naaras aloittaa uuden pesyeen munimisen. Pesii tavallisesti kaksi tai kolme, joskus neljä tai viisi kertaa kesässä. == Ravinto == Priiniat syövät hyönteisiä, hämähäkkejä ja muita pieniä selkärangattomia, joita ne etsivät sekä kasvillisuudesta että maasta. == Lähteet == Luokka:Priiniat it:Polochon
Leo Tindemans

Leonard Clemence ”Leo” Tindemans (16. huhtikuuta 1922 – 26. joulukuuta 2014http://deredactie.be/cm/vrtnieuws/politiek/1.2192326) oli belgialainen kristillisdemokraattinen poliitikko. Hän syntyi Zwijndrechtissä flaamialueella. Tindemans toimi vuosina 1965–1973 Edegemin pormestarina ja vuosina 1974–1978 Belgian pääministerinä. Pääministerinä hän esitti johtavaa osaa pyrkimyksissä estää Euroopan yhteisön hajoaminen kansainvälisen talouskriisin paineessa. Sisäpolitiikassa Tindemans jatkoi sovintopolitiikkaa flaamien ja vallonien välillä. Hän istui vuosina 1979–1981 ja 1989–1999 Euroopan parlamentissa. Aachenin kaupunki myönsi Tindemansille kansainvälisen Karlspreisinsa vuonna 1976. Hän sai lisäksi vuoden 1994 Heinrich-Brauns- Preisin yhdessä saksalaisen Adolf Schmidtin kanssa. ==Lähteet== == Aiheesta muualla == * Luokka:Eurooppa-neuvoston puheenjohtajat Luokka:Belgian pääministerit Luokka:Belgian ulkoministerit Luokka:Belgialaiset europarlamentaarikot Luokka:Pormestarit Luokka:Vuonna 1922 syntyneet Luokka:Vuonna 2014 kuolleet
VSFilter

VSfilter on Gabestin koodaama tekstitysjäsennin Windowsille. Se mahdollistaa tekstityksen liittämisen katsottavaan videoon. VSfilter tarvitsee toimiakseen sitä tukevan mediaohjelman ja erillisen tekstitiedoston. VSfilteriä käytetään usein fanikääntämisessä, joskin tällöin yleensä tekstitys liitetään pysyvästi videoraitaan. Sen jälkeen katsoja ei itse tarvitse VSfilteriä tekstityksen katsomiseen, koska videon voi toistaa ainoastaan tekstityksen kanssa. Tosin esimerkiksi VobSub tulostaa VSfilterin avulla tekstin DirectShow-rajapinnalle, joten VobSub tukee VSfilteriä käytännössä joka videotoistimella. Mahdollisia tekstitystiedostoformaatteja ovat muun muassa .srt-, .sub-, .ssa- ja .ass. ==Katso myös== * ASA * Libass * Aegisub Luokka:Windows-ohjelmat
ASA (tietotekniikka)

ASA on teksitysparseri/filtteri Linuxille, Windowsille ja Mac OS X:lle. Se on samankaltainen kuin VSFilter. ASA on Aegisubin kehityksestä ponnistanut oma projektinsa, jonka päämääränä on mahdollistaa Aegisubin käyttö myös muissa kuin Windows-käyttöjärjestelmissä, sillä ennen ASAa ei ollut muita filttereitä kuin VSFilter, joka tukee vain Windowsia. Sittemmin mukaan on tullut Linux- alustalle myös Libass. Luokka:Windows-ohjelmat Luokka:Linux-ohjelmat Luokka:Mac OS -ohjelmat
4Kids TV

4Kids TV on yhdysvaltalainen entinen lauantaiaamun televisio-osio, jota esitettiin FOX Networkilla. 4Kids Entertainment teki tammikuussa 2002 neljän vuoden sopimuksen Foxin kanssa ja osti kanavalleen oman osion lauantai- ja joskus sunnuntaiaamuksi. 4Kids Entertainment esitti ensimmäiset ohjelmat nimellä FoxBox syyskuussa 2002, kun Fox Kids lopetti toimintansa. Tammikuussa 2005 FoxBoxin nimi vaihdettiin 4Kids TV:ksi ja 4Kids Entertainment on täysin vastuussa kanavan sisällöstä. Marraskuussa 2008 4Kids ilmoitti lopettavansa televisio-osionsa vuoden päätteeksi johtuen rahan ja levityksen aiheuttamista erimielisyyksistä 4Kidsin ja Foxin välillä. Kanava sai päätöksensä 27. joulukuuta 2008. Sittemmin 4kids.tv on toiminut pelkästään internet-sivustona. 28\. toukokuuta 2008 4Kids otti haltuunsa The CW Television Networkin lasten televisio-osion Kids’ WB:n, jonka myötä sen nimeksi tuli The CW4Kids. Nykyään 4kidsin ohjelmistoa näkyy Toonzain kanavalla. == Esitettyjä ohjelmia == *The Adrenaline Project (2007–2008) *Alien Racers (2005) *Bratz (2005–2007) *Cabbage Patch Kids (2004) *Chaotic (2006–2008) *The Cramp Twins (2003–2006) *Cubix (2003–2004) *Di-Gata Defenders (2006–2008) *Dinosaur King (2007–2008) *Eläköön Pinata (2006–2008 *Fighting Foodons (2002–2003) *Funky Cops (2003–2008) *F-Zero GP Legend (2004–2005) *G.I. Joe: Sigma 6 (2005–2006) *Hoshi no Kirby (2002–2008) *Incredible Crash Dummies (2004–2005) *Magical DoReMi (2005–2008) *The Menu (2004–2005) *Tokyo Mew Mew (2005–2006) *One Piece (2004–2005) *Paluu tulevaisuuteen (2003) *Pirate Islands (2003) *Prätkähiiret (2008) *Teini-ikäiset mutanttininjakilpikonnat (2003–2008) *Shaman King (2003–2005) *Sonic X (2003–2007) *Stargate Infinity (2002–2003) *Ultimate Muscle: The Kinnikuman Legacy (2002–2006) *Ultraman Tiga *Winx (2004–2008) *WMAC Masters *Yu-Gi-Oh! Duel Monsters (2006–2007) *Yu-Gi-Oh! Capsule Monsters (2006) *Yu-Gi-Oh! GX (2007–2008) *Yu-Gi-Oh! 5D's (2008) *Magical Doremi (2005-2008) ==Lähteet== Luokka:Yhdysvaltalaiset televisiokanavat Luokka:Lastenkanavat Luokka:Vuonna 2002 perustetut televisiokanavat Luokka:Vuonna 2008 lakkautetut televisiokanavat
Prideaux John Selby

Prideaux John Selby (23. heinäkuuta 1788 Alnwick, Northumberland – 27. maaliskuuta 1867 Twizell) oli englantilainen lintutieteilijä, kasvitieteilijä ja taiteilija. Selby opiskeli Oxfordin University Collegessa. Hänet tunnetaan parhaiten teoksestaan Illustrations of British Ornithology (1821–1834). Hän kirjoitti myös Illustrations of Ornithology yhdessä William Jardinen kanssa ja A History of British Forest-trees (1842). Monet hänen lintukuvistaan oli piirretty hänen omasta kokoelmastaan. Hänen kokoelmansa myytiin eri ostajille vuonna 1885 ja se hajaantui. Hän laati osat ”Kyyhkyt” (1835) ja ”Papukaijat” (1836) Jardinen teokseen Naturalist's Library, jälkimmäiseen maalasi kuvat Edward Lear. Jonkin aikaa hän oli toimittamassa aikakauslehteä Magazine of Zoology and Botany. Selby avioitui Lewis Tabitha Mitfordin kanssa ja heille syntyi kolme tytärtä. Selby on haudattu Bamburghin kirkkomaalle. Selby nimesi linnuista muun muassa intianfrankoliinin (Francolinus pictus) yhdessä Jardinen kanssa.Zoonomen == Lähteet == Luokka:Brittiläiset ornitologit Luokka:Brittiläiset kasvitieteilijät Luokka:Brittiläiset taiteilijat Luokka:Vuonna 1788 syntyneet Luokka:Vuonna 1867 kuolleet
Roman Koudelka

Roman Koudelka (s. 9. heinäkuuta 1989 Turnov, Tšekkoslovakia) on tšekkiläinen mäkihyppääjä. Hänen seuransa kansallisella tasolla on LSK Lomnice nad Popelkou. Koudelka voitti nuorten maailmanmestaruuden normaalimäessä Tarvisiossa vuonna 2007. Liberecin MM-kilpailuissa 2009 hän oli sekä normaalimäessä että suurmäessä yhdeksäs. Vancouverin olympialaisissa 2010 hän sijoittui normaalimäessä 12:nneksi. Lentomäen MM-kilpailuissa hän oli Vikersundissa 2012 yhdestoista ja Harrachovissa 2014 kuudes. Falunin MM- kilpailuissa 2015 hän sijoittui normaalimäessä neljänneksi ja suurmäessä kahdeksanneksi. Lahden MM-kilpailuissa 2017 hän sijoittui normaalimäessä 14:nneksi ja Seefeldin MM-kilpailuissa 2019 15:nneksi. Maailmancupissa Koudelka on hypännyt kaudesta 2006−2007. Hän sijoittui kolmanneksi Harrachovin lentomäessä tammikuussa 2011 ja toiseksi Willingenissä helmikuussa 2012. Ensimmäisen osakilpailuvoittonsa hän saavutti Klingenthalissa marraskuussa 2014. Seuraavassa kuussa hän voitti Lillehammerissa sekä Engelbergissä osakilpailun ja oli Engelbergissä myös toinen. Tammikuussa 2015 hän voitti Sapporon jälkimmäisen osakilpailun ja oli ensimmäisessä kolmas. Helmikuussa hän oli kolmas Willingenissä ja Titisee-Neustadtissa. Maaliskuussa 2016 hän voitti Wisłan ensimmäisen osakilpailun. Maailmancupin kokonaiskilpailussa hän oli seitsemäs kaudella 2014–2015 ja kymmenes kaudella 2011–2012. Keski- Euroopan mäkiviikon kokonaiskilpailussa hän sijoittui viidenneksi kausilla 2011–2012 ja 2018–2019. Koudelkan pituusennätys on 211 metriä, jonka hän hyppäsi Harrachovissa 2011. == Lähteet == * Luokka:Tšekkiläiset mäkihyppääjät Luokka:Vuonna 1989 syntyneet Luokka:Elävät henkilöt
Mao Asada

Mao Asada (, s. 25. syyskuuta 1990 Nagoya) on japanilainen taitoluistelija ja olympiamitalisti. Hän oli hopealla vuoden 2007 taitoluistelun MM-kisoissa ja voitti vuoden 2008 MM-kilpailut. Vuonna 2009 hän sijoittui MM-kilpailuissa neljänneksi. Hän on voittanut Japanin mestaruuden kausina 2006–2007, 2007–2008 ja 2008–2009. Vancouverin talviolympialaisissa 2010 Asada luisteli hopealle yhteispistein 205,50. Saman vuoden maailmanmestaruuskilpailuissa Torinossa hän voitti uransa toisen MM-kullan. Vuosina 2011 ja 2012 Asada jäi MM-kisoissa kuudenneksi mutta palasi mitaleille vuonna 2013 saavuttaessaan MM-pronssia. Asada on yksi harvoista naisluistelijoista, jotka ovat onnistuneet tekemään kansainvälisissä kisoissa kolmoisaxelin. Hän on myös ensimmäinen nainen, joka on tehnyt kilpailuissa onnistuneen kolmois-kolmois-kolmois-yhdistelmän (kolmois-flippi, kolmois-ritti, kolmois-ritti). Asada harjoittelee kaikkia neloishyppyjä. == Lähteet == * ISU-profiili === Viitteet === Luokka:Japanilaiset taitoluistelijat Luokka:Japanilaiset olympiamitalistit Luokka:Vuonna 1990 syntyneet Luokka:Elävät henkilöt
Isabelle Delobel

Isabelle Delobel (s. 17. kesäkuuta 1978) on ranskalainen taitoluistelija. Hän on ollut Olivier Schoenfelderin parina vuodesta 1990. == Ura == Delobel ja Schoenfelder ovat vuoden 2008 maailmanmestarit jäätanssissa. He voittivat myös Euroopan-mestaruuden vuonna 2007. He saivat hopeaa Euroopan- mestaruuskilpailuissa 2008 ja pronssia 2005. He ovat lisäksi voittaneet kuudesti Ranskan-mestaruuden. He ovat osallistuneet vuosina 2002 ja 2006 talviolympialaisiin, joissa paras saavutus on neljäs sija. Pari ei päässyt osallistumaan vuoden 2009 Euroopan- eikä maailmanmestaruuskilpailuihin, koska Delobel kärsi olkapäävammasta joulukuussa 2008 ja joutui leikkaukseen 5. tammikuuta. Delobel ja Schoenfelder ilmoittivat kilpailu-uran lopettamisesta kauden 2009-10 jälkeen. == Perhe ja yksityiselämä == Delobelin kaksoissisko Veronique Delobel on kilpaillut myös kansainvälisesti jäätanssissa. Delobel avioitui yhdistetyn hiihtäjän Ludovic Rouxin kanssa kesäkuussa 2009. Roux on voittanut pronssia Olympialaisissa yhdistetyn joukkuekilpailussa 1998. Heidän poikansa, Lois, syntyi 2. lokakuuta 2009. == Lähteet == == Aiheesta muualla == Luokka:Ranskalaiset taitoluistelijat Luokka:Vuonna 1978 syntyneet Luokka:Elävät henkilöt
Kenobiitti (Hellraiser)

Kenobiitit () ovat demoneja, jotka esiintyvät Clive Barkerin Hellbound Heart -kirjoissa sekä Hellraiser -elokuvissa. Kaikilla kenobiiteilla on silvotut kehot sekä useita lävistyksiä. Jokaisessa kahdeksassa Hellraiser -filmissä esiintyvä Pinhead on kenobiiteista tunnetuin. Elokuvissa häntä esittää näyttelijä Doug Bradley. Pinheadin tunnusmerkkinä ovat naulat, jotka on naulattu kiinni ihon läpi ruudukkomaisesti hänen päähänsä. Hänellä on myös kuusi avointa haavaa alavartalossaan. Muut kenobiitit on silvottu pahemmin. Kenobiitit ovat alun perin Leviathanin, Helvetin lordin, käskyläisiä. Kenobiittien tehtävä on noutaa Lemarchandin laatikon avaaja Helvettiin, jossa häntä kohtaa ennennäkemätön nautinnon ja kivun maailma. Kenobiitit ovat vastuussa nautinnon ja kivun tuottamisesta. Luokka:Kauhukirjallisuuden henkilöhahmot
Denis de Rougemont

Denis de Rougemont (1906–1985) oli sveitsiläinen, äidinkieltään ranskaa käyttänyt kirjoittaja. Euroopan sivistyksen perusarvoihin nimeen vannonutta de Rougemontia pidetään yhtenä EU:n perustajaisistä. http://www.uusisuomi.fi/blogit/erkkitoivanen/benazir-bhutton-murha ==Julkaisut== * Les Méfaits de l'Instruction publique (1929) * Le Paysan du Danube (1932) * Politique de la Personne (1934) * Penser avec les Mains (1936) * Journal d'un Intellectuel en chômage (1937) * Journal d'Allemagne (1938) * L'Amour et l'Occident (1939, revised 1972), translated as Passion and Society * Nicolas de Flue (1939) * Mission ou Démission de la Suisse (1940) * Qu'est- ce que la Ligue du Gothard? (1940) * La Part du Diable (1942/1944) * Journal des deux Mondes (1946) * Doctrine Fabuleuse (1946) * Les Personnes du Drame (1947) * Vivre en Amérique (1947) * L'Europe en jeu (1948) * Lettres aux députés européens (1950) * L'Aventure occidentale de l'Homme (1957) * Comme Toi-Même (1961), translated as Myths of Love (1963) * The Christian Opportunity (1963) * Fédéralisme culturel (1965) * La Suisse ou l'Histoire d'un Peuple heureux (1965) * Les Mythes de l'Amour (1972) * L'Avenir est notre Affaire (1977) ==Lähteet== Luokka:Sveitsiläiset kirjailijat Luokka:Vuonna 1906 syntyneet Luokka:Vuonna 1985 kuolleet
Hugh Downs

thumb|Downs vuonna 1972. Hugh Malcolm Downs (14. helmikuuta 1921 Akron, Ohio, Yhdysvallat – 1. heinäkuuta 2020 Scottsdale, Arizona, Yhdysvallat) oli yhdysvaltalainen uutistenlukija ja televisiojuontaja. Hänet tunnettiin muiden muassa ohjelmista 20/20, Today, Concentration, Over Easy ja Not for Women Only. Downs syntyi Akronissa, Ohiossa, ja opiskeli Shawnee High Schoolissa, Bluffton Collegessa, Wayne State Universityssa, Columbian yliopistossa ja Hunter Collegessa. Hän aloitti uransa radiossa ja debytoi televisiossa syyskuussa 1945. Hän julkaisi useita kirjoja ja myös sävelsi.http://www.asu.edu/clas/communication/about/hughdowns/ Hänen pitkäaikainen kiinnostuksen kohteensa oli tähtitiede, ja hän oli opiskellut gerontologiaa. Downs voitti kaksi Emmy-palkintoa vuosina 1981 ja 1991. Hänellä oli kaksi aiempaa ehdokkuutta vuosilta 1969 ja 1970. Hän juonsi vuosina 1990–1996 klassisen musiikin ohjelma Live from Lincoln Centeriä. Downs oli vuodesta 1944 kuolemaansa saakka naimisissa puolisonsa Ruthin kanssa. Downs oli värisokea. Hänestä ilmestyi omaelämäkertakirja Yours Truly, Hugh Downs vuonna 1960. == Lähteet == == Aiheesta muualla == * Luokka:Yhdysvaltalaiset juontajat Luokka:Yhdysvaltalaiset uutisankkurit Luokka:Vuonna 1921 syntyneet Luokka:Vuonna 2020 kuolleet
Puuntyöstö

Puuntyöstö on puumateriaalin muokkaamista erilaisiksi tuotteiksi tai tuotteiden aihioiksi joko koneellisesti tai käsityövälinein. ==Työmenetelmät== ===Mitoittaminen=== Tuotetta valmistettaessa yksi lopputuloksen kannalta merkittävä osa-alue on mitoittaminen. Apuvälineinä mitoittamisessa käytetään suorakulmaa, viivainta, mittaa sekä erilaisia piirtimiä. ===Työstötekniikat=== Tyypillisimpiä puuntyöstötekniikoita ovat esimerkiksi höylääminen, sahaaminen, sorvaaminen, taivuttaminen, poraaminen ja talttaaminen. Raaka-aine on valittava käyttökohteen mukaan, sillä eri puulajeilla ja eri tavoin työstetyillä puuraaka-aineilla on erilaiset ominaisuudet. Käytettävä puuraaka- aine voi olla esimerkiksi massiivipuuta, vaneria, MDF-levyä tai lastulevyä. Samaan tuotteeseen voidaan yhdistellä eri raaka-aineita ja puulajeja. Puumateriaalin työstössä on huomioitava puun syyrakenne sekä mahdolliset oksakohdat, sillä ne vaikuttavat rakenteen lujuuteen sekä lopputuloksen ulkonäköön. ===Liitosmenetelmät=== Puumateriaaleja voidaan liittää toisiinsa liimaamalla, tapittamalla, ruuvaamalla, naulaamalla tai erityisin sinkkaliitoksin. Liitoksissa on kiinnitettävä erityistä huomiota osien yhteensopivuuteen sekä puun syyrakenteeseen, jotta liitoksesta tulee siisti ja kestävä. ===Pintakäsittely=== Puumateriaalia voidaan pintakäsitellä esimerkiksi lakkaamalla, petsaamalla, maalaamalla, vahaamalla, öljyämällä tai tervaamalla. Ennen pintakäsittelyä puupinnan tulee olla sileä ja puhdas, minkä vuoksi varsinaista pintakäsittelyä edeltää huolellinen hionta. Jos käsiteltävässä tuotteessa on jäännöksiä aikaisemmista pintakäsittelyaineista, on ne poistettava huolellisesti. ==Työvälineet== ===Käsityövälineet=== *taltat **tasataltta **kourutaltta **erilaiset koristeveistotaltat, esimerkiksi lusikkataltta syviä kuoppia varten taivutettu koururauta eli "pitkä lusikka" vaikeasti veistettäviin kohteisiin, kynsitaltta ylettymään kuvion alle sekä erimuotoiset kalanpyrstötaltat *sahat **käsisaha (yleissaha) **lehtisaha **vetosaha (esimerkiksi japaninsaha) **huullossaha **selkäsaha *porat *höylät *vasarat *puunuijat *suorakulmat *viivaimet *mitat *piirtimet **suuntaispiirrin *purasin ===Työstökoneet=== *jyrsimet **alajyrsin **yläjyrsin **liitosjyrsin **käsijyrsin *höylät **oikohöylä **tasohöylä **muotohöylä *sorvit *hiomakoneet **tasohiomakone **nauhahiomakone **pitkänauhahiomakone **leveänauhahiomakone **epäkeskohiomakone **pystyhiomakone *sahat **pyörösaha **käsipyörösaha **vannesaha **kuviosaha **lehtisaha *porakoneet **poratalttakone **pylväsporakone **käsiporakone **monikaraporakone **pitkänreiänpora ==Kirjallisuutta== * == Lähteet == == Aiheesta muualla == *
Pelle Miljoona & Avoimet Ovet

Pelle Miljoona & Avoimet Ovet oli suomalainen, 1980-luvun alussa toiminnassa ollut Pelle Miljoonan johtama yhtye. Se teki loppuvuodesta 1980 32 paikkakuntaa kiertäneen rauhankiertueen nimeltä "Sienipilven varjossa" ja julkaisi kiertueen jälkeen alkuvuonna 1981 Rakkaudesta elämään -LP:n. == Diskografia == ===Albumi=== * Rakkaudesta elämään (Johanna, 1981) ===Singlet=== * Avoimet ovet / Jalokiviä yössä (1981) * Mitä tänään koulussa opit / Vielä jossain on rakkautta (jukebox-single) (1981) Avoimet Ovet, Pelle Miljoona &
Humphrey Lyttelton

Humphrey Richard Adeane Lyttelton (23. toukokuuta 1921 – 25. huhtikuuta 2008) oli brittiläinen jazzmuusikko, joka tunnettiin myös radiovisailu I'm Sorry I Haven't a Cluen juontajana vuodesta 1972. Hän oli varakreivi Charles Lytteltonin serkku ja poliitikko-urheilija Alfred Lytteltonin sisarenpoika. Lyttelton syntyi Etonissa, Berkshiressa, ja opiskeli Sunningdale Schoolissa sekä Eton Collegessa. Hän aloitti trumpetinsoiton kuultuaan sellaisia artisteja kuin Louis Armstrongia sekä Nat Gonellaa ja perusti jo teinivuosinaan koulussa oman kvartettinsa. Lyttelton oli toisen maailmansodan jälkeen sarjakuvataiteilijana; hän työskenteli Daily Mailissa vuosina 1949–1956 ja avusti muun muassa Wally Fawkesia tämän pitkäaikaisessa stripissä Flook. Vuonna 1949 Lyttelton pääsi levyttämään Sidney Bechetin kanssa. Hänen tunnetuin laulunsa on Joe Meekin tuottama "Bad Penny Blues", joka nousi listoille vuonna 1956. 1960-luvun alussa hän levytti Buck Claytonin kanssa, ja vuonna 2001 hän vieraili yhtyeineen Radioheadin laulussa "Life in a Glasshouse" albumilta Amnesiac. Lyttelton sai vuonna 1993 Sony Gold Award -palkinnon työstään radion ja television parissa. Lisäksi hänelle myönnettiin elinaikaisesta ansioitumisesta palkinnot Post Office British Jazz Awards -tapahtumassa vuonna 2000 ja BBC Jazz Awards -tapahtumassa vuonna 2001. Lyttelton kuoli Lontoossa 25. huhtikuuta 2008 aortta-aneurysman leikkauksen jälkeen. Hän oli kuollessaan 86-vuotias. ==Albumit== * It Seems Like Yesterday (1983) * Beano Boogie (1989) * Rock Me Gently (1991) * At Sundown (with Acker Bilk) (1992) * Hear Me Talkin' to Ya (1993) * Three In The Morning (with Acker Bilk) (1994) * ...Lay 'em Straight (1996) * Sing Swing together ... Again! (1998) * Between Friends (2000) * Humph At The Conway/Jazz At The Royal Festival Hall (2001) * Trouble in Mind (with Elkie Brooks) (2002) * Hallelujah Hoedown! (2002) * Sad Sweet Songs (2004) * Triple Exposure (2005) * Cornucopia (2006) * Cornucopia 2 (2007) ==Lähteet== ==Aiheesta muualla== * Lytteltonin kotisivut Luokka:Brittiläiset jazzmuusikot Luokka:Jazztrumpetistit Luokka:Vuonna 1921 syntyneet Luokka:Vuonna 2008 kuolleet Luokka:Brittiläiset radiotoimittajat Luokka:Tietokilpailujuontajat
Athabasca

Athabasca voi tarkoittaa seuraavia asioita: *Athabascavuori (3491 m) Jasperin kansallispuistossa Kanadassa **Athabascajäätikko, jäätikkö Jasperin kansallispuistossa Kanadassa *Athabascajoki, joki Albertassa Kanadassa **Athabascaputoukset, vesiputous Athabascajoessa Albertassa Kanadassa **Peace- Athabascasuisto - Peace- ja Athabascajoen yhteinen sisämään suisto lähellä Athabascajärveä *Athabascan öljyhiekka - öljyntuotantoalue Albertassa Kanadassa *Athabascajärvi, järvi Albertassa ja Saskatchewanissa Kanadassa *Athabascasola, vuorensola Kanadan kalliovuorilla Jasperin kansallispuistossa Kanadassa *Athabascaville, kaupunki Quebecissä *Athabasca, kaupunki Albertassa Kanadassa *Athabascan piirikunta - piirikunta Athabascassa Albertassa Kanadassa *Athabasca University, etäopiskeluyliopisto Athabascassa Albertassa Kanadassa **Athabasca University Students' Union, Athabasca Universityn ylioppilaskunta Muita merkityksiä: *Athabasca-kielet pohjoisamerikkalainen kieliperhe *Athabasca - Alistair MacLeanin romaani
Rick Rude

Rick Erwin Rood (7. joulukuuta 1958 – 20. huhtikuuta 1999), oli yhdysvaltalainen showpainija, joka tunnettiin paremmin kehänimellä "Ravishing" Rick Rude, mm. WWF, WCW ja NWA organisaatioissa. Hän voitti urallaan monta mestaruutta, kuten esimerkiksi WWF Intercontinental - mestaruuden ja WCW United States Heavyweight -mestaruuden. Hän oli myös yksi vuonna 1997 perustetun D-Generation X -ryhmän perustajajäsenistä. Rick kuoli lääkkeiden yliannostukseen. ==Lähteet== Luokka:Yhdysvaltalaiset showpainijat Luokka:Vuonna 1958 syntyneet Luokka:Vuonna 1999 kuolleet
Veitsi vedessä

Veitsi vedessä (Nóż w wodzie) on puolalaisen elokuvaohjaajan Roman Polańskin ensimmäinen pitkä elokuva, joka valmistui vuonna 1962. Se on ainoa pitkä elokuva, jonka hän teki Puolassa ennen siirtymistään länteenArto Pajukallio, Elokuvat, Helsingin Sanomat 29.6.2011, sivu B 15. Elokuva tehtiin vain kolmen näyttelijän voimin, ja se kuvattiin pääosin Masurian järvialueella. == Tarina == Tarinassa urheilutoimittaja, hänen vaimonsa ja tuntematon liftari ajautuvat kolmiodraamaan, kun pariskunta lomaillee purjeveneellä. Elokuva nosti Polanskin maailmanmaineeseen. Elokuvan käsikirjoittaja Jerzy Skolimowski nousi ohjaajana maineeseen vasta parikymmentä vuotta myöhemmin. Musiikin elokuvaan teki maineikas jazzsäveltäjä Krzysztof Komeda (1931–1969).Päivän elokuvia, Tv- maailma, 25–26/2011 sivu 25 ==Palkintoja== Elokuva sai 1962 Venetsian elokuvajuhlilla Fiprescin palkinnon. Se oli ehdokkaana parhaan vieraskielisen elokuvan Oscar-palkinnon saajaksi vuonna 1964. ==Arvioita== Elokuva on Helsingin Sanomien kriitikon Arto Pajukallion mukaan taitavasti tehty ja voimakas psykologinen trilleri. The New York Timesin kriitikot valitsivat Veitsen vedessä vuonna 2004 yhdeksi kaikkien aikojen tuhannesta parhaasta elokuvasta maailmassa. == Näyttelijät == ==Lähteet== Luokka:Puolalaiset mustavalkoelokuvat Luokka:Vuoden 1962 elokuvat Luokka:Roman Polanskin ohjaamat elokuvat Luokka:Elokuvat merenkulusta
Kaarle I (Portugali)

Kaarle I Marttyyri (; 28. syyskuuta 1863 Lissabon, Portugali – 1. helmikuuta 1908 Lissabon, Portugali)Charles Encyclopædia Britannica Online Academic Edition. Viitattu 18.4.2013. oli Portugalin kuningas vuosina 1889–1908. Hänet salamurhattiin. == Suku, avioliitto ja lapset == Kaarle I:n koko nimi oli Carlos Fernando Luís Maria Víctor Miguel Rafael Gabriel Gonzaga Xavier Francisco de Assis José Simão. Hän oli kuningas Ludvig I:n ja kuningatar Maria Pian vanhempi poika. Hänen äidinisänsä oli Italian kuningas Viktor Emanuel II. Kaarlen puolisona oli vuodesta 1886 Marie Amélie d’Orléans, joka kuului Ranskaa aiemmin hallinneeseen Orléans-sukuun ja jonka vanhemmat olivat kreivi Philippe d’Orléans ja herttuatar Maria Isabel d’Orléans-Montpensier. Amélien isoisä (ja samalla äidinpuoleinen isoisoisä) oli Ranskan kuningas Ludvig Filip I. Heille syntyi kolme lasta: * Ludvig Filip (Luís Felipe, 1887–1908), Portugalin kruununprinssi * Maria Ana (k. 1887), syntyi kuolleena * Emanuel II (Manuel, 1889–1932), Portugalin kuningas == Kruununprinssinä ja hallitsijana == Kaarle sai kattavan koulutuksen ja oli valmis hallitsemaan perustuslaillisena monarkkina. Vuonna 1883 hän kävi matkalla tutustumassa Italiaan, Isoon-Britanniaan, Ranskaan ja Saksaan. Hän toimi Portugalin sijaishallitsijana isänsä ulkomaanmatkojen aikoina vuosina 1883, 1886 ja 1888. Kaarle kohosi Portugalin valtaistuimelle isänsä kuoltua 19. lokakuuta 1889. Hänen valtakauttaan hallitsivat poliittinen levottomuus, taloudelliset ongelmat ja monarkian aleneva suosio. Monet ongelmista periytyivät jo hänen edeltäjiensä ajalta. Kaarle harrasti maalausta ja merentutkimusta kuten isänsä. Toisaalta hänen kyseenalainen yksityiselämänsä voimisti kuningasvallan vastaista mielialaa. Ison-Britannian vaadittua Portugalia vetämään joukkonsa pois eräistä Afrikan siirtokunnista Portossa syttyi tasavaltalaismielinen kapina tammikuussa 1891. Myöhemmin Kaarle luovutti toukokuussa 1906 pääministeriksi nimittämälleen João Francolle käytännössä diktatoriset valtuudet, koska toivoi tämän kykenevän ratkaisemaan talouden ja yhteiskunnan ongelmia. Kaarle ja hänen vanhin poikansa, kruununprinssi Ludvig Filip murhattiin helmikuussa 1908 heidän ajaessaan vaunuilla Lissabonin Praça do Comércio -aukiolla. Murhan takana oli vallankumoukselliseen Carbonária- järjestön salaliitto, ja tekijät olivat Alfredo Luís da Costa ja Manuel Buíça. Kaarlen seuraajaksi tuli hänen nuorempi poikansa Emanuel II. Kaksi vuotta myöhemmin vuonna 1910 Portugali julistettiin tasavallaksi. == Lähteet == == Aiheesta muualla == Luokka:Portugalin kuninkaat Luokka:Portugalilaiset henkirikosten uhrit Luokka:Vuonna 1863 syntyneet Luokka:Vuonna 1908 kuolleet
Swimming Pool

Swimming Pool (esitetty televisiossa nimellä Uima-allas) on ranskalaisen elokuvaohjaaja François Ozonin ohjaama, vuonna 2003 valmistunut elokuva, jonka pääosia näyttelevät Charlotte Rampling ja Ludivine Sagnier. == Näyttelijät == == Palkintoja == * Kultainen palmu -ehdokkuus 2003 * European Film Awards ** European Film Award -palkinto (Paras naisnäyttelijä): Charlotte Rampling ** European Film Award -ehdokkuus (Paras elokuva): Olivier Delbosc & Marc Missonnier ** Yleisön suosikki -ehdokkuus (Paras naisnäyttelijä): Charlotte Rampling ** Yleisön suosikki -ehdokkuus (Paras naisnäyttelijä): Ludivine Sagnier ** Yleisön suosikki -ehdokkuus (Paras ohjaaja): François Ozon == Aiheesta muualla == * * Luokka:Vuoden 2003 ranskalaiset elokuvat Luokka:François Ozonin ohjaamat elokuvat
Luetelmamerkki

Luetelmamerkki (bullet-merkki) on merkki, jota käytetään lyhyissä luetteloissa merkitsemässä luettelon jäseniä. – Perinteisesti luettelomerkkinä on käytetty ranskalaista viivaa, kuten tämän virkkeen alussa. • Tietokoneohjelmat käyttävät luetelmamerkkinä usein luetelmapalloa tai jotain muuta erikoissymbolia. Tämän kappaleen alussa on kaksinkertaiseksi suurennettu luetelmapallo. * Tietokoneohjelmissa voidaan luetelmamerkkinä käyttää mitä tahansa pientä kuvaketta. == Katso myös == * Anfangi ==Lähteet== * * Luokka:Merkit
Alfred Lyttelton

Alfred Lyttelton (7. helmikuuta 1857 – 5. heinäkuuta 1913) oli brittiläinen poliitikko, kriketinpelaaja ja jalkapalloilija. Lyttelton opiskeli Eton Collegessa ja Cambridgen yliopiston Trinity Collegessa. Hän kilpaili molemmissa urheilulajeissaan kansainvälisellä tasolla. Poliittisella urallaan hän toimi vuosina 1895–1913 parlamentin jäsenenä ja vuosina 1903–1905 siirtomaaministerinä. Lytteltonin poika Oliver Lyttelton oli varakreivi ja itsekin huomattava poliitikko. Hänellä on myös tunnettu sisarenpoika, jazzmuusikko Humphrey Lyttelton. Lyttelton sai kesällä 1913 pahan osuman vatsaansa krikettiottelussa Etelä-Afrikassa. Britanniassa havaittiin, että hänelle oli kehittynyt vatsapaise, ja hän menehtyi 56 vuoden ikäisenä 5. heinäkuuta 1913. Luokka:Brittiläiset poliitikot Luokka:Englantilaiset kriketinpelaajat Luokka:Englantilaiset jalkapalloilijat Luokka:Yhdistyneen kuningaskunnan alahuoneen jäsenet Luokka:Yhdistyneen kuningaskunnan siirtomaaministerit Luokka:Vuonna 1857 syntyneet Luokka:Vuonna 1913 kuolleet
Charles Lyttelton

Charles John Lyttelton, Cobhamin 10. varakreivi (8. elokuuta 1909 – 20. maaliskuuta 1977), oli brittiläinen poliitikko ja kriketinpelaaja. Hän opiskeli Eton Collegessa ja toimi vuosina 1957–1962 Uuden-Seelannin kenraalikuvernöörinä. Lyttelton aloitti kriketinpeluun ammattitasolla 1930-luvun alussa. Hän kuoli Marylebonessa, Lontoossa 67-vuotiaana. Humphrey Lyttelton on Charlesin serkku. Luokka:Brittiläiset poliitikot Luokka:Englantilaiset kriketinpelaajat Luokka:Vuonna 1909 syntyneet Luokka:Vuonna 1977 kuolleet
Keri Sable

Keri Sable (s. 28. huhtikuuta 1986, Buffalo, New York) on aikuisviihdealalta vetäytynyt yhdysvaltalainen pornonäyttelijä. == Elämäkerta == Sable syntyi Buffalossa, New Yorkissa, italialaista alkuperää olevaan perheeseen.http://www.wickedpictures.com/bio/k-o/Keri_Sable.html Valmistumisen jälkeen vuonna 2004 Sable aloitti aikuisviihdeuransa muutettuaan Los Angelesiin.http://www.rogreviews.com/interviews/keri_sable.asp? Sable teki sopimuksen Exotic Star Modelsin kanssa. Sablen ensimmäinen aikuisviihdefilmi oli First Offense 5 Peter Northin kanssa. Huhtikuussa 2005 Sable allekirjoitti opimuksen Wicked Picturesin kanssa.http://www.wickedpictures.com/press/040705.html Sablen ensimmäinen rooli Wickedille oli elokuvassa Sold, jossa hän työskenteli ohjaaja Brad Armstrongin ja vuonna 2005 parhaan naisnäyttelijän AVN Awardin voittaneen Jessica Draken kanssa.http://www.wickedpictures.com/news/index.php?option=com_content&task;=view&id;=320&Itemid;=128 Loppuvuodesta 2005 Sable kuitenkin vetäytyi aikuisviihdealalta. == Lähteet == Luokka:Yhdysvaltalaiset pornonäyttelijät Luokka:Amerikanitalialaiset Luokka:Vuonna 1986 syntyneet Luokka:Elävät henkilöt
Eddie Jordan Racing

Eddie Jordan Racing oli brittiläinen autourheilutalli, jonka entinen kilpa- kuljettaja Eddie Jordan perusti vuonna 1980. == Tulokset == ===Formula 3000=== Kausi Auto Moottori Renkaat Kuljettajat 1 2 3 4 5 6 7 8 9 10 11 Sijoitus Pisteet 1985 March 85B Cosworth SIL THR EST VAL PAU SPA DIJ PER ZEL ZAN DON - - Thierry Tassin Ret Ret Ret 6 8 Ret 1986 March 86B Cosworth SIL VAL PAU SPA IMO MUG PER ZEL BIR BUG JAR - - Russell Spence 18† DNQ Ret 15 Ret DNQ Ret Kenny Acheson Ret Tommy Byrne 15 Jan Lammers 11 Bernard Santal DNQ Thierry Tassin 22† Pierre Chauvet Ret DNQ Ret Ret 18 DNQ 14 Ret Alessandro Santin 8 Ross Cheever DNQ 1987 March 87B Cosworth SIL VAL SPA PAU DON PER BRH BIR IMO BUG JAR - - Tomas Kaiser 13 9 DNQ Ret Ret DNQ 1988 Reynard 88D Cosworth JER VAL PAU SIL MON PER BRH BIR BUG ZOL DIJ - - Johnny Herbert 1 Ret 7 3 Ret Ret Paolo Barilla Ret Ret 7 Thomas Danielsson Ret Ret DNS 8 Ret Alessandro Santin 11 Martin Donnelly 1 2 2 Ret 1 1989 Reynard 89D Mugen Honda SIL VAL PAU JER PER BRH BIR SPA BUG DIJ - - Martin Donnelly Ret DSQ Ret Ret Ret 1 3 Ret 7 17 Jean Alesi 4 Ret 1 5 Ret 2 1 1 6 Rickard Rydell Ret 1990 Reynard 90D Mugen Honda DON SIL PAU JER MNZ PER HOC BRH BIR BUG NOG - - Emanuele Naspetti Ret 10 Ret Ret Ret Ret Ret 6 DNQ Vincenzo Sospiri 8 DNQ Eddie Irvine Ret 6 Ret DNS 2 4 1 3 Ret 3 Ret Heinz-Harald Frentzen Ret Ret Ret 17 Ret 5 6 7 Ret Ret DNQ 1991 Lola T91/50 Cosworth VAL PAU JER MUG PER HOC BRH SPA BUG NOG - - Damon Hill 4 Ret 8 Ret 11 Ret 6 Ret 4 3 Vincenzo Sospiri Ret DNQ 15 4 Ret 2 16 10 Ret 13 Luokka:Brittiläiset autourheilutallit
Luther Davis

Luther Davis (29. elokuuta 1916 – 29. heinäkuuta 2008) oli yhdysvaltalainen näytelmäkirjailija ja käsikirjoittaja. Hän opiskeli Yalen yliopistossa, Culver Academiesissa ja eteni Yhdysvaltain ilmavoimissa majuriksi. Davis voitti vuonna 1954 kaksi Tony-palkintoa. Hän oli niin ikään Mystery Writers of American Edgar-palkittu. Davisin tunnetuimpia töitä kirjoittajana Broadwaylla ovat musikaali Kismet ja Timbuktu!. Hän teki työtä myös elokuvien parissa ja televisiossa. == Aiheesta muualla == * Luokka:Yhdysvaltalaiset näytelmäkirjailijat Luokka:Vuonna 1916 syntyneet Luokka:Vuonna 2008 kuolleet Luokka:Tony-palkinnon saajat
Buddy Lewis

John Kelly ”Buddy” Lewis (10. elokuuta 1916 – 18. helmikuuta 2011) oli yhdysvaltalainen baseballpelaaja. Hän pelasi ensimmäisen ottelunsa Major League -tasolla 16. syyskuuta 1935 ja viimeisensä 30. syyskuuta 1949. Lewisin pelasi Washington Senatorsissa vuosina 1935–1941, 1945–1947 ja 1949. Uran katkaisi palvelu toisessa maailmansodassa. Lewis palveli Yhdysvaltain armeijan ilmavoimissa lentäjänä. Lewis kuului All-Star-joukkueeseen vuosina 1938 ja 1947. == Lähteet == Luokka:Yhdysvaltalaiset baseballpelaajat Luokka:Vuonna 1916 syntyneet Luokka:Vuonna 2011 kuolleet
Vancouver (Washington)

Vancouver on Yhdysvaltain Washingtonin osavaltion neljänneksi suurin kaupunki. Vuonna 2005 kaupungissa oli 157 493 asukasta. Kaupunki sijaitsee Columbia-joen pohjoisrannalla. Joen vastarannalla sijaitsee Portland. Suurempi Vancouver Kanadan Brittiläisessä Kolumbiassa sijaitsee kaupungista noin 490 kilometriä pohjoiseen. Molemmat kaupungit nimettiin merikapteeni George Vancouverin mukaan, mutta Kanadan Vancouver perustettiin vasta vuonna 1886, lähes 30 vuotta Washingtonin Vancouverin jälkeen. Kaupungin edustajat ovat ajoittain ehdottaneet kaupungin nimeämistä Fort Vancouveriksi, Vancouver USA:ksi, tai Old Vancouveriksi sekaannuksien välttämiseksi. Luokka:Washingtonin kaupungit
Tanhuniitty

Tanhuniitty on Järvenpään Kyrölän pientalokylä (valmistunut 1975–1978) jonka suunnittelussa otettiin huomioon ensimmäisiä kertoja Suomessa erityisesti mahdollisuudet asukkaiden yhteistoiminnalle ja helpolle kanssakäymiselle. Alueelle on sittemmin valmistunut myös kerrostaloja.Uudenmaan liiton maakuntahallitus valitsi vuoden uusmaalaiseksi kyläksi 1997. Nykyään Tanhuniityssä järjestetään vuosittain esimerkiksi Tanhuniitty-päivä toukokuun lopussa ja Elojuhla syyskauden alussa. Valojen vaellus on kynttiläkulkue vuoden pimeimpään aikaan, yleensä marraskuussa. Tanhuniityssä julistetaan alueen asukkaille myös joulurauha. Tapahtumat järjestää Tanhuniityn asukasyhdistys. Kyrölän kukkulalla voi laskea mäkeä talvisin ja kesäisin kukkulan vieressä voi pelata jalkapalloa. ==Kulkuyhteydet== *Lähijunat R ja T pysähtyvät Ainolan asemalla. ==Aiheesta muualla== * * Kokemuksia elämänkaarikortteleista / 5.4. Tanhuniitty. * Eija Kyllönen, Marja Kurenniemi (2003). Asunto ja elämänkaari - katsaus asumisen laatua koskevaan tutkimukseen. Aiheita 23/2003. * Tanhuniitty Facebookissa Luokka:Kyrölä (Järvenpää) Luokka:Vuoden uusmaalaiset kylät
Silovalaat

Silovalaat (Balaenidae) ovat yksi neljästä hetulavalaiden heimosta. Silovalaisiin kuuluu nykyään kolme tai neljä lajia kahdessa suvussa. Silovalaiden nimi tulee niiden sileästä, uurteettomasta kurkusta. Ne ovat tukevarakenteisia eläimiä, ja niillä on paksu rasvakerros. Selkäevä puuttuu kokonaan, ja kuperasti kaartuva yläleuka kapenee edestä kuonomaiseksi. Paksu alahuuli peittää osittain ylähuulen, mikä aiheuttaa sen, että suun linja on käyrä. Hetulat ovat paljon pidemmät ja niiden reunasukaset ovat ohuemmat ja tiheämmät kuin uurteisvalailla. Puhallusaukossa on kaksi sierainta, joista uloshengityksessä purkautuu ilmaan kaksi ylösalaisen kartion muotoista höyrysuihkua. Rintaevät ovat lyhyet ja tylpät, pyrstöevä taas on suuri ja laakea. Kaikki seitsemän kaulanikamaa on ovat sulautuneet yhteen, ja erittäin suuren pään pituus voi olla jopa kolmannes kokonaispituudesta. Silovalaat eivät ole yhtä virtaviivaisia kuin uurteisvalaat, ja ne uivat varsin hitaasti. Silovalaiden tärkeintä ravintoa ovat hankajalkaiset, joita ne siivilöivät vedestä uiden hitaasti suu auki. Ne ruokailevat yleensä pinnassa tai sen lähellä. Silovalaat elävät yksin tai pienissä, korkeintaan 3–4 yksilön ryhmissä. Heimon lajit ovat kärsineet kovasti valaanpyynnistä, ja niiden määrä on nykyään pieni. Hitaan uintinsa takia niitä on helppo pyytää, ja ne jäävät kuoltuaan kellumaan. == Lähteet == *
Thomas Magnusson

Thomas Magnusson (s. 2. heinäkuuta 1950 Långby, Hudiksvall) on entinen ruotsalainen maastohiihtäjä. Magnusson voitti Falunin MM-kisoissa 1974 30 kilometrin maailmanmestaruuden 53 sekunnin erolla Juha Mietoon. 50 kilometrin kilpailussa Magnusson oli pronssilla Gerhard Grimmerin ja Stanislav Henychin jälkeen. Magnusson voitti Holmenkollenin perinteikkään 50 kilometrin kilpailun vuonna 1977. Lahden MM-kilpailuissa 1978 hän hiihti ankkuriosuuden Ruotsin voittaessa 4×10 kilometrin viestin maailmanmestaruuden runsaan yhdentoista sekunnin erolla Suomeen. Joukkueen muut jäsenet olivat Sven-Åke Lundbäck, Christer Johansson ja Tommy Limby. ==Lähteet== *Thomas Magnusson FIS:n tietokannassa *Holmenkollenin voittajat Luokka:Ruotsalaiset maastohiihtäjät Luokka:Vuonna 1950 syntyneet Luokka:Elävät henkilöt
Stanislav Henych

Stanislav Henych (s. 19. helmikuuta 1949 Jilemnice) on entinen tšekkiläinen maastohiihtäjä, joka edusti aktiiviurallaan Tšekkoslovakiaa. Henych saavutti hopeaa 50 kilometrin kilpailussa Falunin MM-hiihdoissa 1974. Hän hävisi kultamitalisti Gerhard Grimmerille minuutin ja 50 sekuntia, mutta voitti kolmanneksi sijoittuneen Thomas Magnussonin vajaalla 14 sekunnilla. ==Lähteet== *Stanislav Henych FIS:n tietokannassa Luokka:Tšekkoslovakialaiset maastohiihtäjät Luokka:Vuonna 1949 syntyneet Luokka:Elävät henkilöt
Luettelo Pyhän istuimen eksterritoriaalisista alueista

Tämä on luettelo Pyhän istuimen eksterritoriaalisista alueista. Nämä alueet ovat Vatikaanivaltion ulkopuolella, mutta kuuluvat silti paavin hallinnon alaisuuteen. Suurin osa alueista sijaitsee Roomassa, mutta osa myös Rooman ulkopuolella. == Alueet Roomassa == thumb|200px|San Paolo fuori le mura *San Giovanni in Laterano, eli Lateraanikirkko *Santa Maria Maggioren basilika *San Paolo fuori le muran basilika, mukaan luettuna luostari *Lateraanipalatsi *Palazzo di San Callisto *Gianicolo-kukkulan rakennuksia *Palazzo dei Santi Apostoli *San Carlo ai Catinarin kirkkoon liitetty palatsi *Palazzo della Dataria Kvirinaalipalatsin lähellä *Palazzo della Cancelleria Corso Vittorio Emanuelen ja Campo de’ Fiori -aukion välissä. *Palazzo di Propaganda Fide Piazza di Spagna -aukiolla *Palazzo del Sant'Uffizio *Palazzo della Congregazione della Chiesa Orientale Via della Conciliazionella. *Palazzo del Vicariato *Gregoriaanisen yliopiston rakennus Via del Seminario -kadulla lähellä Sant'Ignazion kirkkoa *Gregoriaanisen yliopiston rakennus Piazza della Pilotta -aukiolla *Raamattu-instituutti Piazza della Pilottalla *Arkeologinen instituutti, Lähi-idän instituutti, Collegio Lombardo ja Collegio Russo Piazza Santa Maria Maggioren aukiolla *Kaksi Apollinarelle pyhitettyä palatsia Piazza Sant'Apollinaren ja Via della Serolan välissä *La Casa di Riposo per il Clero dei Santi Giovanni e Paolo Caelius-kukkulalla. == Alueet Rooman ulkopuolella == *Palazzo Pontificio ja Villa Barberin Castel Gandolfon kaupungissa *Santa Maria di Galerian alue, jossa sijaitsevat Vatikaanin radion lähtysantennit. Alue on suurempi kuin Vatikaanivaltion pinta-ala. == Vatikaanille luovutetut alueet ilman eksterritoriaalisia oikeuksia == *Basilica della Santa Casa, Loreton kaupungissa Anconassa *Pyhän Fransiskuksen basilika, Assisissa *Sant'Antonio da Padova, Padovassa Luokka:Vatikaanivaltio Luokka:Pyhä istuin Luokka:Luettelot katolisesta kirkosta
Jan Staszel

Jan Staszel (s. 15. syyskuuta 1950 Dzianisz) on entinen puolalainen maastohiihtäjä, joka kilpaili kansainvälisellä tasolla 1970-luvulla. Hän oli kaikkien aikojen ensimmäinen puolalainen maastohiihdon arvokisamitalisti. Staszel saavutti Falunin MM-hiihdoissa 1974 pronssia 30 kilometrin kilpailussa. Hän hävisi kultaa voittaneelle Thomas Magnussonille minuutin ja 15 sekuntia sekä hopeamitalisti Juha Miedolle vajaat 22 sekuntia, mutta kukisti neljänneksi sijoittuneen Ivan Garaninin 35 sekunnilla. ==Lähteet== * Jan Staszel FIS:n tietokannassa Luokka:Puolalaiset maastohiihtäjät Luokka:Vuonna 1950 syntyneet Luokka:Elävät henkilöt
27 (luku)

27 (kaksikymmentäseitsemän) on luonnollinen luku, jota edeltää luku 26 ja seuraa luku 28. == Matematiikassa == * 27 on yhdistetty ja vajaa luku. * 27 on pienin pariton yhdistetty luku, joka ei ole puolialkuluku. * 27 on kuutioluku: 3^3. * 27 on kymmenkulmioluku. * 27 on palindromi binäärijärjestelmässä (110112). * 27 on Harshad-luku kymmenjärjestelmässä ja kolmijärjestelmässä (10003). * 27 on Smithin luku kymmenjärjestelmässä. * 27 kuuluu Duffyn lukuihin. * 27!+1 on kertoma-alkuluku. * 27 on neljän ensimmäisen yhdistetyn luvun summa: 4+6+8+9. * 27 on pienin luku, joka voidaan muodostaa kolmen positiivisen neliöluvun summana useammalla kuin yhdellä tavalla: 5^2+1^2+1^2 tai 3^2+3^2+3^2. * 27 voidaan muodostaa kahden neliöluvun erotuksena kahdella tavalla: 6^2-3^2 tai 14^2-13^2.27 Twenty-Seven XXVII (arkistoitu) * 27 on pienin yhdistetty luku, joka ei ole jaollinen millään numeroistaan (2 ja 7) kymmenjärjestelmässä. * 27 on suurin kokonaisluku, joka on kuutionsa numeroiden summa kymmenjärjestelmässä: 27^3=19\ 683 ja 1+9+6+8+3=27. * 27 on ainoa kuutioluku, josta saadaan parillinen täydellinen luku lisäämällä yksi. * 27:n käänteisluvun \frac{1}{27} desimaaliesityksessä 0.\overline{037} toistuva jakso on vain kolme numeroa pitkä, koska 10^3-1 = 27 \cdot 37. == Luonnontieteissä == * Alkuaineiden jaksollisessa järjestelmässä 27 on koboltin järjestysluku. * Alumiini-27 on alumiinin ainoa vakaa isotooppi. * Titaani-49 on titaanin vakaa isotooppi, jonka neutroniluku on 27. * Neonin kiehumispiste on noin 27 kelviniä. * 27 Euterpe on asteroidi. * Ihmisen kädessä on 27 luuta. == Muissa yhteyksissä == * Etelä-Afrikan kansainvälinen suuntanumero on 27. * Eurooppatie E27 kulkee Ranskan ja Italian välillä. * Valtatie 27 kulkee Kalajoen ja Iisalmen välillä. * Uusi testamentti sisältää 27 kirjaa. * Heprealaisessa kirjaimistossa on 27 kirjainta, jos lopetusmuodot lasketaan erikseen. * Monet muusikot ovat kuolleet 27-vuotiaina; heitä kutsutaan 27:n kerhoksi. * William Howard Taft oli Yhdysvaltojen 27. presidentti. * Florida on 27. Yhdysvaltoihin liittynyt osavaltio. == Lähteet == Luokka:Luonnolliset luvut
Jakaja

Jakaja voi tarkoittaa seuraavia: *jakaja, jakolaskun jälkimmäinen osapuoli *jakaja, korttipelissä henkilö, joka jakaa kortit *virranjakaja *postinjakaja *jakaja, diviisori, kirjapainossa käsikirjoituspitimen haarukkapihti
Kriisinhallintakeskus

Kriisinhallintakeskus (, lyhyesti CMC Finland) on vuonna 2007 perustettu siviilikriisinhallinnan osaamiskeskus, jonka päätehtävänä on rekrytoida ja kouluttaa siviilikriisinhallinnan asiantuntijoita kansainvälisiin kriisinhallintaoperaatioihin, sekä vastata operaatioihin lähtevien logistisista ja materiaalisista valmiuksista. Lisäksi keskus laajentaa niin suomalaista kuin kansainvälistäkin siviilikriisinhallintakenttää tutkimus- ja kehittämistoiminnallaan.https://www.cmcfinland.fi/ Keskuksen johtajana toimii Kirsi Henriksson. Kriisinhallintakeskus toimii kansainvälisesti: sillä on jatkuvasti maailmalla noin 120 sekondeerattua eli Suomen valtion puolesta rekrytoitua siviilikriisinhallinnan asiantuntijaa. Asiantuntijoita lähetetään eniten Euroopan unionin (EU), Yhdistyneiden Kansakuntien (YK), Euroopan turvallisuus- ja yhteistyöjärjestön (Etyj) sekä Euroopan neuvoston koordinoimiin kriisioperaatioihin. Lisäksi koko koulutus on englanninkielistä, ja joka kurssille osallistuu ulkomaalaisia koulutettavia. == Kokonaisvaltainen kriisinhallinnan osaamiskeskus == Kriisinhallintakeskus perusti vuonna 2008 Puolustusvoimien kansainvälisen keskuksen (FINCENT) kanssa Kokonaisvaltaisen kriisinhallinnan osaamiskeskuksen, johon liitettiin vuosikymmen myöhemmin vuonna 2018 myös Poliisiammattikorkeakoulu. Osaamiskeskuksen tavoitteena on edistää yhteistoiminnallista kriisinhallintaa siviili- ja sotilaskriisinhallinnan välillä.https://puolustusvoimat.fi/web/fincent/kokonaisvaltaisen- kriisinhallinnan-osaamiskeskus == Vuoden 2019 siviilikriisinhallintalain muutos == Vuoden 2018 syksyllä hallitus päätti siviilikriisihallintalain muutoksen nojalla siirtää Kriisinhallintakeskuksen Pelastusopiston yhteydestä sisäministeriön hallinnolliseen yhteyteen. Lakimuutos astui voimaan 1.1.2019. Muutoksen myötä myös keskuksen toiminta siirtyy Kuopiosta Helsinkiin kahden vuoden siirtymäajan kuluessa.https://www.cmcfinland.fi/kriisinhallintakeskuksen-hallinnollinen- siirto-sisaministerion-yhteyteen-ja-siviilikriisinhallintalain- muutos-1-1-2019-alkaen/ == Lähteet == Luokka:Suomen sisäministeriö Luokka:Siviilikriisinhallinta
Eleanoora Rosenholm

Eleanoora Rosenholm on suomalainen kokeellinen pop-yhtye. Yhtyeen taustalla ovat porilaiset Mika Rättö ja Pasi Salmi, jotka ovat yhdessä laulaja Noora Tommilan kanssa säveltäneet ja sanoittaneet yhtyeen kappaleet. Rättö ei esiinny yhtyeen live-kokoonpanossa. Vuoden 2007 joulukuussa ilmestyi Eleanoora Rosenholmin esikoislevy Vainajan muotokuva. Yhtyeen musiikkia on luonnehdittu mm. "kepeän rytmikkääksi ja alakuloisen laahaavaksi" sekä "taiderockin, konepopin ja perisuomalaisen paatoksen" yhdistelmäksi. Syyskuussa 2008 julkaistiin yhtyeen toinen albumi Älä kysy kuolleilta, he sanoivat. Yhtyeen kolmas albumi Hyväile minua pimeä tähti julkaistiin maaliskuussa 2011. Neljäs albumi, Talvipalatsin puutarhassa, julkaistiin marraskuussa 2018. Elokuussa 2009 yhtyeen Ambulanssikuskitar valittiin vuoden parhaaksi musiikkivideoksi Oulun musiikkivideofestivaaleilla. == Julkaisut == === Albumit === * * * * === EP:t === * === Musiikkivideot === * * * * * * * == Lähteet == * === Viitteet === == Aiheesta muualla == * Yhtyeen kotisivut * Yhtyeen Facebook-sivu * * Luokka:Suomalaiset popyhtyeet Luokka:Suomalaiset elektronisen musiikin yhtyeet Luokka:Porin musiikki
Enigma (peli)

Enigma on ilmainen tietokonepeli, joka perustuu idealtaan vuonna 1990 Atari ST:lle julkaistuun kaupalliseen Oxydiin. Peli on käännetty useille käyttöjärjestelmille. Enigmassa pelaaja liikuttaa hiirellä kuulaa pyrkien ratkaisemaan moninaisia tehtäviä ja selvittämään tasoja, joita Enigmassa on jopa noin tuhat kappaletta. (Enigman omien tasojen lisäksi pelissä on mm. Sokobanista tuttuja sekä Oxydin ja sen edeltäjän Espritin vanhoja tasoja.) Useimmat tasot ovat loogisia ongelmia, joissa kuulan tulee avata kohteita tai siirtää objekteja tiettyihin paikkoihin tietyssä järjestyksessä, mutta mukana on myös monia hiirenkäsittelytaitoon ja -nopeuteen perustuvia tehtäviä. Enigman tasot on kirjoitettu Lua-ohjelmointikielellä: tasoja on suhteellisen helppo myös kirjoittaa itse. == Aiheesta muualla == * Enigman kotisivu Luokka:Linux-pelit Luokka:Pulmapelit Luokka:Windows-pelit Luokka:Vapaat ohjelmistot Luokka:Videopelikloonit